MAS 1AAJARAAT E SAHABA. 


- Shaikh Ghulaam Mustafa Zaheer Amanpuri 


Translated: Nadeem Shaikh. 


Mashajaraat e Sahaba, Yaani Sahaha kiraam ke bahmi Ikhtilaaf, Zubaani 
jhagden aur ladayionke baareme maujooda daur ke Asli Ahle Sunnat { 
Ahle Hadees } ka wahi Mauquff hai jo Qairul Quroon aur baad ke Ahle 
Sunnat ka tha. Salaf Saliheen ka Ijmaayi Ittifaaq Aqeedah tha ke 
Mashajaraat e Sahaba me Zuhaan band rakhi jaaye aur sabke sab Haqq 
me Dua e Mughaafirat ki jaaye.. 

Jaisa ke : 

(5) Shaikh Muhammad bin Abdul Wahaab Najdii { 1115 - 1206 H } Farmaatey hai ke : 

" Ahle Sunnat ka is baat par Ijmaa hai ke Sahaba kiraam RaziAllahu Ajma’een ke 
bahmi ikhtilaafaat ke baareme khamoshi ikhtiyaar ki jaayegi. Unke bareme sirf acchi 
baat kahi jaayegi. Lihaaza jis shaks ne Sayyidina Muawiya RaziAllahu Anhu ya kisi 
aur Sahabi ke baareme Zubaan kholi, wo Ijmaa Ahle Sunnat ka Mukhalif hai " 

{ Mukhtasar Seerat A1 Rasool Sallallahu Alai Wasallam, Safa # 317 } 

(•) Issey pahle Shaikh ul Islaam, Taqi A1 Deen, Abu A1 Abbaas, Ahmad bin Abdul 




Haleel, Ibn Taymiyyah Rahmatullah { 661-728 H } farmaagaye hai ke : 

" Ahle Sunnat ke Aqeedeh me yeh baat shaamil hai ke Sahaba kiraam RaziAllahu 
Ajma'een me jo bhi Ikhtelaafaat huwe they unke baareme apni zubaan band ki jaaye. 
Kyunki { Quran Wa Sunnat me } Sahaba kiraam ke Fazaeel saabit hai, aur unke 
MUHABBAR_WA_MU'WATTAT FARZ hai. Sahaba kiraam ke mabayn Ikhtelafaat me se 
baaz aise the ke inke Sahaba kiraam ka koi Aisa azar tha jo Aam Insaan ko Maalum 
nahi hosakta. Baaz aise the jinse Unhone Tauba karliye they aur baaz aise they jinse 
ALLAHutaala ne khud Muaafi dedi. Masharajaat Sahaba kiraam me Ghaur karne se 
Aksarr logonke dilome Sahaba Kiraam RaziAllahu Ajma'een ke baareme Baaz 
Dirawaat paidah hojati hai. Jisse wo Khatakaar balke Gunahgaar hojaate hai. Yeh wo 
apne aapko apne saathiyonko nuksaan pahunchaate hai. Jin logone is baareme apni 
Zubaan kholi hai, aksar ka yahi haal huwa hai. Unhone aisi baaten ki hai jo Allah aur 
unke Rasool Sallallahu Alai Wasallam ko pasand nahi they. Unhone aise logonki 
Mazammat ke mustahiq nahi they na aise Amwar ki tariff ki jo Khaabiile Tareef nahi 
they. Isiliye Mashaajarat Sahaaba me Zuban band rakhna Salaf saaliheen ka 
Tareekha tha. " 


{ Minhajj A1 Sunnah Nabuwah : 4/448-449 } 

Yeh tha Mashajaraat Sahaba me Ahle Sunnat Yaani Ahle Hadees ka Aqeedah, is Aqeede ke bar-akr 
baazlog Sahaba kiraam ke bahami Ikhtilaafat ko hawa dete hai aur unki bina par baaz sahaba 






Kiraam par Tahqeed karte hai halanke Sahaba Kiraam par Tanqeed aur unki Tanqees bidaat o 
Zalaalat hai, is baareme : 

(•) Sunni Imaam, Allamah, Abu A1 Munzir, Mansoor bin Mohammad, Sam'aani Rahmatullah 
Alai { 426-489 H } farmaatey hai ke : 

" Sahaba par Taan karna kisi ke Ruswa hone ki Alamat hai, balke yeh bida’at hai " 

{ Fatha ul Baari Laa Ibn Hajar # 4/354 } 

Mashajaraat Sahaba ke baareme Zubaan band rakhne ka Aqeedah Qura o Sunnat aur Ijmaa e 
Ummat ke Dalail Sharii se saabit hai, Aaiye is baareme Dalail Mulaaheza farmaayen. 

QURAN E KAREEM MASHAJARAAT E SAHABA. 

<§> Is baat me kisi Sunni Musalmaan ko koi Shubah nahi hosakta ke Sahaba kiraam ke aapas ke 
Ikhtilaaf ijtihaadi they, Kisi bad’niyyati par Mabni hargiss nahi they. Ijtihaad me agar koi Insaan 
Ghalti bhi karle tho usey ALLAH taala ki Taraff se ek Ajar inaayat hothi hai. Jabke Quraan e kareem 
ke Mutaabiq Sahaba kiraam se jo Ghayr Ijtihaadi ghaltiyan huwe unko bhi Maaf farmaadiya gaya 
hai. Ghazwa Ahad me jin Sahaba kiraam ne Nabi e Akram Sallallahu Alai Wasallam ki Nafarmaani ki, 
unke baareme.. 

# Farmaan e Ilaahi hai: 

" Yaqeenan Allah taala ne unhey Mu’aaf farmaadiya hai " 

{ Surah A1 Imraah # 152 } 

# Nezz Sahaba Kiraam ko Muqaatib hokar farmaya hai ke : 

" Yaqeenan Allah taala ne tumhe Mu’aaf farmadiya hai" 

{ Surah A1 Imraan # 152 } 

• Saabit huwa ke Allahtaala ne Sahaba kiraam ki Ghair Ijtihaadi Ghaltiyaa aur unke saareh 
Gunah bhi Muaaf farmaadiye hai. Lihaaza Mashajaraat e Sahaba jo Yaqeenan ek Fareeq ki 
Ijtihaad ghalti par Mabni they, wo Quran ki Ruh se bila shubah Muaaf hogaye hai, ab unki 
Ikhtilaafat ko buniyaad bananakar kisi bhi Sahabi k e baareme Zubaan kholna apni Aqeedat 
barbaad karne ke siwa kuch nahi. 

Kisi Aam Musalmaan se koi kabhi Gunah hojaaye aur wo isse Tauba karlen tho iska Zikr 
karke iski Tanqeed karna ya isko Buniyaad banakar Dil me iske bye Tangi rakhna bhi 
Gunah hi hai tho wo Ijtihaadi ghalti jispar Allah ne ek ajr Ataa farmaaya huwa ho, iske bina 
par kisi Sahabi Rasool ke khilaaf Zubaan kholna kitni barri Bad’bakhtii hogi!! 


HADEES E RASOOL SALLALLAHU ALAI WASALLAM AUR 

MASHAJARAT E SAHABA. 


(T) Sayyidina Abu Hurairah RaziAllahu Anhu se Rivayat hai ke 
Nabi e Kareem Sallallahu Alai Wasallam ne Farmaya :: 

" Mere Sahaba ki Tanqeed na karo, Mere Sahaba ko Bura Bhala na karo, is zaat ki khasam 
jiske haath me meri jaan hai!! Agar turn me se koi Uhud pahad ke barabar Sona bhi kharch 
karen tho kisi Sahabi ke ek Madd { Takreeban 2 se Ad’ayi paaun } balke iske Aadhe Madd 
tak nahi pahunchsaktey." 

{ Sahih Muslim # 2540 } 



@ Azeem Ut Taba'ee Wa Jaleel U1 Qadr Muhaddis, Imaam Hasan A1 Basri 
Rahmatullah Alai ka Bayan : 

" Sahabi e Rasool Sayyidina Aizz bin 'Amr, Ubaidullah bin Ziyaad ke paas aaye aur 
Farmaane lagey ke : " Bete !! Maine Rasool Allah Sallallahu Alai Wasallam ko yeh farmate 
huwe suna hai ke bad’Tareen hukmaraan wo hothe hai jo Apni Riyaa par Zulm kartey hai. 
Lihaaza { Meri Naseehat hai ke } tera Shumaar aise logonme na ho. 

Ubaidullah bin Ziyaad ne kaha : " Bait jaa !! Tu Muhammad Sallallahu Alai Wasallam ke 
Ghatiya darje ka Sahabi hai. 

Sayyidina Aizz RaziAllahu Anhu farmaane lagey : " Kya Sahaba kiraam me se bhi koi 
Ghatiya tha ?? Ghatiya log tho wo hai jo Sahabi na bansakey aur wo jo Sahaba kiraam ke 
baad me aaye " 

{ Sahih Muslim # 1830 } 

# Saabit huwa ke Nabi e Kareem Sallallahu Alai Wasallam ke Tamaam Sahaba Arfah 0 Aala 
Darjaat par Faizz hai. Is baat se inkaar nahi ke Baaz Sahaba ko Baaz par Fazeelat haasi hai, 
lekin iske bawajood tamam Sahaba Kiraam Qaabil e Izzat 0 Ahtaraam hai aur baad me aane 
waala koi shaks nayk 0 Taqwa aur Ilm ke barre se Bara kaarnaama sar-anjaam dekar bhi 
kisi Sahabi ki Adnaa se Adna neki ka muqaabla nahi karsakta. Lihaaza kisi baad waale ko 
yeh haq nahi ke wo Sahaba kiraam ki Bashri Lagzishon, jinko Allah Taala ne Muaaf 
farmadiya hai, Ya unke Ijtihaadi ghaltiyon, jinpar Allah ne bhi Ma Muwaakhizah nahi 
farmaya, ko buniyaad banakar unke baareme Bad’zubaani ka shikaar ho ya Zubaan daraazi 
Karen. 



IJMA E UMMAT AUR MASHAJARAAT E SAHABA. 


Ham Shaikh Al Islaam Ihn Taymiyya, Shaikh Muhammad bin Abdul Wahaah 
Rahmatullah Alai ki Zubaaniyeh baat bayan kar chuke hai ke Mashajaraat e 
Sahaba me Zubaan band rakhne par Ummat e Muslimah ka Ijma hai, un 
Saahiban kayeh dawa be daleel nahi, Waki Salafus Saliheen ka aqeedahyahi 
tha ke Mashajaraat e Sahaba me Khamoshi ikhtiyaar ki jaaye aur is baareme 
Zuban kholna Gumraahi hai. 


Jaisa ke: 


o Imaam Abu Zurah, Abdullah bin Abdul Kareem, Raazi { 200 - 264 H } aur 
Imaam Abu Haatim, Mohammad bin Idrees, Razi { 195 - 277 H } Rahamtullah 
alai Ahle Sunnat ka Ijmaa Aqeedah bayan farmaatey hai ke : 

" Hamne Hijaaz o Iraaq, Mist 0 Shaam aur Yamen Tamaam Ilaakonke Ulama e Kiraam ko 
dekha hai, Us sab ka Mazhab yeh tha ke ...." Muhammad Sallallahu Alai Wasallam ke 
Tamaam Sahaba ke liye Rahmat ki Duwa karna aur unke darmiyan hone waale ikhtilafat se 
apni Zubaan band rakhni chahiye " 

{ Kitaab Usool As-Sunnah Wa Aitiqaad Al Deen - Abu Haatim }. 











# Abbasi Khalifa A1 Qayam BamarAllah, Ibn A1 Qaadir, Haashmi { 391 - 467 H } ne 
Takriban 430 Hijre me " A1 Aiteqaad A1 Qaadiryah " ke naam se Musalmaanonka Ijmaa o 
Ittifaaq Aqeedah shaaya kiya, Jisey is Daur ke Tamaam Ahle ILM ki Ta’eed haasil thi aur iska 
Mukhalif bil ittifaaq Ahle ILM faasiq o Faajir kharar paaya, isme yeh Aqeedah bhi darj hai. 




" Musalmaan Sayyidina Muawiya RaziAllahu Anhu ke baareme Sirf Acchi baat hi karta hai, 


wo Sahaba kiraam ke Bahami Ikhtilaaf me Dakhal nahi deta, balke Tamaam Sahaba kiraam 


ke liye Rahmat ki dua karta hai. " 

{ A1 Iti'qaad A1 Qaadri - Laa Ibn AI Jauzi 15/281 - Wa Sanadah Saheeh } 

Q Siqa Wa Sadooq Taba Taba'ee, Imaam Auwaam bin Haushab Rahmatullah 
Alai { M : 148 H } farmaatey hai ke : 




" Turn Muhammad Sallallahu Alai Wasallam ke Sahaba kiraam ke Muhaasin hi bayan kiya 
karo, isse tumhare Mabain ittehaad paida hoga. Sahaba kiraam ke bareme Bad’ghumaani 
waali baaten na karo, issey turn logon ko unke Khilaaf bharakne ka sabab banoge. " 

{ Al Sunnah Al Abi Backr Al Khilaal # 828, 829 - Wa Sanadah Hasan } 

0 Kattar Sunni, Azeem At-Taba'ee, Imaam Shahaab bin Kharaash 
Rahmatullah Alai { Mutawaffa Baad # 174 H } Farmaatey hai ke : 

" Maine is Ummat ke Aslaaf ko yahi kahte huwe suna hai ke turn Rasool Allah Sallallahu 
Alai Wasallam ke Sahaba kiraam ke sirf aisa Tazkirah kiya karo, jissey unke baareme 
mohabbat paidah ho. Unke Ikhtilafat ka tazkirah na karo ke issey turn logonko unse 
Mutnafar karne ka sabab banoge " 

{ A1 Kaamil Fi Az'Zuafa A1 Rijaal Laa Ibn Adiy # 5/53 

Taariq Damishq Laa Ibn Asaakir 3 23/215 

Meezaan A1 Ittedaal A1 Zahabi # 2/282 - Wa Sanadah Saheeh } 


Q Imaam Abu A1 Hasan, Ash'ari Rahmatullah { 260-324 H } Farmaatey hai ke 

" Ham Rasool Allah Sallallahu Alai Wasallam ke Tamaam Sahaba se Mohabbat kartey hai 
aur unke Maba'in hone waale ikhtilaaf ke baareme apni Zubaan band rakhtey hai" 

{ A1 Ibanah Fi Usui Ad Diyanah # Safa # 29 } 

0 Imaam Zahabi Rahmatullah Farmatey hai ke : 



Jjiuj \°{\ ja- ut La Sfj jlia^-LuVIj diSJl l > A 

;4la 4 j^b 


" Mera Manhajj yeh hai ke Sahaba kiraam ke { Ikhtilafaat ke } baareme zuban band rakhi 
jaaye aur unke bye Maghfirat ki Dua ki jaaye. Unke Mabain jo bhi Ikhtilafat huwe, ham unka 
tazkara pasand nahi kartey, balke Tarz e Ami se Allah taala ki Panah me aatey hai " 

{ Siyar A1 Alam Nabula # 39/3 } 


(S) Mazeed Farmaatey hai ke : 

" Waqiya Safin ke baad Sadr Awwal ke log teem aqsaam me batt gaye they. Ek Ahle Sunnat, 
Jo Tamaam Sahaba kiraam se Mohammat rakhtey they aur unke Bahami Ikhtilafaat me 
taang adaane se baaz rahte they, Jaisa ke Sayyidina Saad, Sayyidina Ibn Umar, Mohammad 






bin Salma aur deegar bahut se log. Doosre Shiah, jo Ahle bait se mohabbat ka dam bharte 
they aur jin logonki Sayyidina Ali RaziAllah Anhu se laraii hui, unki Ghustakhi karte huwe 
kahte they ke wo baaghi aur zaalim musalmaan hai. Teesrey Naasbi log. 

Jo Safin waale din Sayyidina Ah RaziAllahu Anhu se laraii ladey they aur Sayyidina Abu 
Backr 0 Umar ko Musalmaan samajte they aur kahte they ke Sayyidina Ali RaziAllahu Anhu 
ne Khalifa e Muslimeen Sayyidina Usmaan RaziAllahu Anhi ko Be-yaar wa Madad gaar 
chordiya. Mere ilm me uss daur ka koi Shiah aisa nahi jo Sayyidina Muawiyah RaziAllahu 
anhu aur unke Giroh ko kaafir qarar deta ho, na is daur ka koi Naasbi aisa tha jo Sayyidina 
Ali RaziAllahu anhu aur unke Giroh par Kufr ka Fatwa lagata ho, balke wo sirf Mukhalifeen 
par sab wa Sitamm karrahe they aur dil me unke liye Bughz rakhte they. Phir yeh daur aaya 
ke hamare zamane ke Shiah apni Jahalat aur harr-darmi ke bina par Sahaba Kiraam 
RaziAllahu Ajma’een ko Kaafir kahtey huwe unse bara’wat ka Ailaan karne lagey. Wo 
Sayyidina Abu Backr Siddique RaziAllahu Anhu ke baareme bhi Zulm o Zyaddati par Mabni 
baaten karte hai. Allahtaala unko tabah o barbaad kare. 

Rahey Naasbi, tho wo hamare daur me baht kamm rah gaye hai. Mere ilm ke mutaabik 
unme se koi bhi Sayyidina Ah RaziAllahu Anhu ya kisi aur sahabi ko Kafir qarar nahi deta. 

{ Siyar A1 Alam Nabula # 374/5 } 

(•) Nezz likhtey hai ke : 

" Hamara Manhajj hai ke ham tamaam Sahaba kiraam ke liye Maghfiratt ki duwa karte hai, 
sabse Mohammat rakhte hai aur unke Maba’in Ikhtilafat huwe, unse zubaan band rakhte 
hai." 

{ Siyar A1 Alam Nabula # 44/1 - Shamila } 


0 Muhammad bin Hussain Bin Aajriy Rahmatullah Alai { M : 360 H } 
farmaatey hai ke : 

"Ham ne Rasool Allah Sallallahu Alai Wasallam ke sahaba kiraam aur aapke Ahle Bayt ke jo 
Fazail bayan kiye hai, jo Shaks unko ghaur se Mulaaheza karle, usey chahiye ke wo Tamaam 
Sahaba kiraam aur Ahle Bayl se Mohabbat rakhey, sabke bye Rahmat aur Maghfirat ki duwa 
Karen. Un { Ke baareme is Aqeedey } ko Allah taala ke darbaar me Waseela banatey huwe is 
taraf taufeeq dene par Allah taala ka Shukr bhi ada Karen, wo Sahaba kiraam ke Maba’in jo 
Ikhtilaafaat huwe, unka na zikr Karen, na unke baareme bahes o Tafteesh me paren. Agar 
Raah e Hidaayat se Bhatka huwa koi Jaahil aur pagal shaks takraar kartey huwe hame kahe 







ke Falan sahabi ne falan se larayi kyun ki aur falan ne falan ko qatal kyun kiya ?? Tho ham 
usey jawab me yeh kahenge ke hame is baat ka na tho koi faidah hai na ham usey maloom 
karne par majboor hai. Agar wo kahe ke kyun ?? Tho ham kahenge key eh fitne they jinse 
sahaba kiraam RaziAllahu Ajma’een ka paala para aur unhone un Fitnme wahi tareekekaar 
apnaaya jiski taraf unke Ilmi Ijtehaad ne unki Rahnumayi ki. Wo un Fitnonki haqeeqat ko 
baad waalonse barker jaante they. Wo Baad walonse zyaada seedha raastey par Gamzan 
they, kyunki wo Ahle Jannat they, unke saamne Quran nazil huwa, unhone Rasool Allah 
Sallallahu Alai Wasallam ka deedar kiya aur aapki Miyyat me jihaad bhi kiya. Allahtaala ne 
unke liye apni Khushnoodi, maghfiratt aur Ajr e Azeem ki zamanat di aur Rasool e Akram 
Sallallahu Alai Wasallam ne unke Qair el Quroon hone ki Gawahi di. Wo Allah taala ki sabse 
barhkar Muarifat rakhne waale they, iske Rasool Sallallahu Alai Wasallam ko sabse ziyaada 
Janne waale aur Quran o Sunnat ko sabse ziyada Samajne waale they, lihaaza ham ILM unhi 
se Akhaz karte hai, unke Aqwaal se Tajawaaz nahi karte, unhi ke faislonko nafiz karte hai. 
Apne aapko unhi ke Rang me Rangte hai. Unhi ki pairwi karte hai aur hamen hukun bhi isi 
baat ka diya gaya hai. 

Agar wo shaks yeh kahe ke Hame Sahaba kiraam ke Bahami Ikhtilafaat ki Jaanch partaal me 
pane se kaunsa Nuqsaan hojaayega ? Tho ham kahenge ke Mashajaraat me dakhal dene se 
nuksaan me Mutbala hona laazim hai. Kyunki sahaba Aqli Aitbaar se hamse baht Faiq they. 
Jabke ham unke mukabileme baht ziyaada kam aqal waale hai. Yu Agar ham unke Mabain 
Ikhtilaafaat me Ghaur o Khozz Karen tho zaroori taur par Raah E Haqq se Gumraah 
hojaayenge aur unke baareme jis Sulooq ka hame hokum diya gaya hai isse munhariff 
hojaayenge. 

Agar wo Sawal kare ke hame Sahaba kiraam ke baareme kya hokum diya gaya hai ?? Tho 
hame kahenge ke hame unke liye Astaqfaar aur Rahmat ki dua karne, unse Mohabbat 
rakhne aur unki itaat karne ka Hukm sunaya gaya hai. Ispar kitaab o sunnat aur Aimma e 
Muslimeen ke Aqwaal daleel hai. Hame Sahaba kiraam ke Mabain Ikhtilafaat ko Zikr karne 
ki zaroorat hi nahi. Wo Nabi e Akram Sallallahu Alai Wasallam se rishta Daari ikhtiyaar ki 
aur aap Sallallahu Alai Wasallam ne bhi unse Rishte daari banayi. Nabi Sallallahu Alai 
Wasllam ki Sohbat ke bina par hi Allah taala ne unko Muaaf farmaya. Allah ne apni kitaab 
me yeh bhi zikr kiya ke Sahaba kiraam ki Nishaniyan, Tauraat, Injeel me mazkoor hai. Yu 
Allah Taala ne inhe bahtareen Muhaasin wa Ausaaf se Mutsaff farmaya aur hame yeh 
batadiya ke isne unki Taubah qubool karli hai. Jab unki Tauba qubul hogayi hai tho unme se 
kisiko kabhi bhi Azaab nahi hosakta. Allahtala Sahaba kiraam se Raazi hogaya aur sahaba 
kiraam Allah taala se Raazi hogaye. Yeh log Allah ka Giroh they aur Allah ka giroh hi 
kamyaab o Kaamraan hai. Agar koi kahe ke issey Muraab yeh hai ke mai Sahaba kiraam ke 
Ikhtilafaat se bakhabar hojaaun aur wajah Ikhtilaaf janna muje accha lagta hai. 

Usey kaha jaaye ke Tu Fitnah barpa karna chahta hai. Kyunki tu wo cheez talag karraha hai 



jo tujhe koi Faidah nahi desakti. Albatta Nuksaan zaroor degi. Agar iske bajaye tu Allah 
taala ki taraf se Aydd kiye gaye Faraiz o Wajibaat ki Adaygi karke aur iske bayan kardah 
Muharmaat se bach kar apni bandagi ki islah karleta hai tho yeh kaam tere liye bahtar 
hotha, Khususan hamare is zamane me jab ke Bahut se Gumrahiyan bhi sar utha chuki hai. 
Tere Khane peeche, libaas aur Muaash ka intezaam kahase hoga aur maal ko kharch kaha 
karna hai ?? Is baareme ghaur o Fikr tere liye ziyada bahtar hai. Sahaba kiraam ke 
Mashajaraat ki bahes o Tafteesh me parne ke baad tera dil kajjrawi se mahfooz nahi 
rahpaayega aur tu wo sonchne lagega jot ere liye Jayez hi nahi. Shaitaan tujhe bhagayega 
aur tu un hastiyonko bura bhala kahne lagega aur unse Bughz rakhne lagega jisey 
Mohabbat karne, jinke baareme Astaqfaat karne aur jinki pairwi karne ka Tujhe Allah ki 
taraff se hokum hai. Yu tu Shahraayi Haqq se bhatar-kar Baatil ki Pakdandiyonka Raahi 
banjaayega. 

Agar wo kahe ke hame Quran o Sunnat ki Nusoosi aur Ulama e Muslimeen ke Aqwaal me 
wo baat dikaho jisse tumhare Mudda saabit hotha ho take ham Sahaba kiraam ke bahami 
Ikhtilafaat ke baareme bahes o Tafteesh ki khwaish se baaz aajaye, tho isse kaha jaayega ke 
is silsileme wo Tamaam cheeze ham Zikr karchuke hai jinse Zi Shahur shaks ko Haqeeqat 
ka Idrak hosakta hai. Albatta unme se kuch baaten yaha dobarah zikr ki jaayengi, Taake 
Haqq ka Mutlashi Momin ka zameer jaagjaaye. 

Irshade baari Taala hai. 

Tarjuma : 


Mohammad Sallallahu Alai Wasallam Allah ke Rasool hai aur jo log aapke saath wo 
kaafironpar baht Saqt aur Apas me baht Maherbaan hai, aap inhe Ruku o Sajde karte 
dekhenge, wo Allah ka Fazl aur iski Razamandi ke Talab-gaar rahtey hai. Unki ek Khusoosi 
pahchaan unke chahrome Sajdonke nishaan hai, Unki yeh sifatt Tauraat me hai, Aur Injeel 
me unki Sifat is Kheti ke maanind hai jisne apni ko nachal nikaali, phir usey mazboot kiya 
aur wo { Pauda } Tawaana hogaya. Phir apne tane par seedha khara hogaya. Yeh Soorat e 
haal kisaanonko khush karti hai, { Allah ki taraf se yeh isliye Huwa } take un { Sahaba 
kiraam } ki wajah se kuffar ko Ghayz o Ghazabb me mubtala Karen " 

Fir Allahtaala ne Sahaba kiraam ko Maghfiratt aur Ajr e Azeem ka Waada diya, ye bhi 
Farmaaya: 




[111 : 9 ] 


Tarjuma : 


" Bila Shubah Allahtaala ne Nabi Sallallahu Alai Wasallam aur un Muhajireen o Ansaar par 
Shafqat Farmaayi jinhone Tangi ke Alam me Aapki Pairwi ki" 

Nezz Farmaya: 




[100 : 9 












Tarjuma : 


" Muhajireen aur Ansaar me se Islam me Sabqat karne waala aur jin logone Acche Tareeke 
se unki Pairwi ki, Allah unse Raazi hogaya " 

Tarjuma : 


" { Qayamat wo din hai} jisdin Allah apne Nabi aur unke saath Imaan lane walonko Ruswa 
nahi karega, unka Noor unke Aagey aur unke Daayen taraff daurta hoga " 





[110 : 3 o 1 Jl ] 


Tarjuma : 

" Turn Bahtar Ummat ho " 


i 

Tarjuma : 

" Yaqeenan Allah taala Momin se Raazi hogaya " 

Iske saath saath Allah ne unlogonki Tareef bhi ki jo Sahaba kiraam ke baad aakar unke liye 
Astaqfaar karenge aur Dua karenge ke Allah taala unke dilonme sahaba kiraam ke baareme 
koi Khalish nahi daaley. Allataala ne Aisi logonki bahut ziyaada Sana ki hai.... 

Nabi e Kareem Sallallahu Alai Wasallam ne farmaya : " Sabse bahtareen log mere zamaneke 
log hai, Phir wo jo unke baad aayenge phir wo unke baad aayenge " 










{ Sahih Bukhari # 2652 & Muslim # 2533 } 


Jo Shaks Allah taala aur Rasool Sallallahu Alai Wasallam ke yeh Faramin sunle, usey kaha 
jaaye ke agar tu Hidayat o Bhalayi ka Taalib hai tho Allah taala ki Nasiyaat par Amal kar aur 
Agar ab bhi tu apni Manmaani karega to Dar hai ke tera shumaar unlogonme se hojaaye 
jinke baareme Allah taala ne irshaad farmaya : 

Tarjuma : 


" Aur is shaks ke barker Zaalim kaun hai jisne Allah ki hidayat ke chor kar apne Nafr ki 
Pairwi karli ? " 

Tarjuma : 

" Aur Agar Allahtaala unme koi Khoobi Dekhta tho unko Sunne ki taufeeq dega aur agar 
unko ab sunaade tho zaroor rogardaani karenge be-rukhi karte huwey. " 

Aur agar wo inhe { Samjha } deta tho bhi wo zaroor phirjaate aur araaz karne waale hothey 
aur usey yeh bhi kaha jaaye ke jo Shaks Rasool Allah Sallallahu Alai Wasallam ke baaz 
Sahaba kiraam par Ta’aan kare aur baaz ki tareef kare, nezz baaz par Tanqeed kare, aur 
baaz ki Madah Karen, wo Fitna Parwaar hai aur fitneme Mubtala hochuka hai, kyunki ispar 
Farz tha ke Sab Sahaba kiraam se Mohabbat karta aur sab k liye Astaqfaar karta. Allah taala 
Sahaba kiraam se Raazi ho aur Hame unki Mohabbat ke sabab nijaat den... 

{ AL SHARI AH # 2485/5 } 










O Imaam Abu Bakr, Ahmad bin Ibraheem, Isma'eeli Rahmatullah { 277-371 H 
} Muhaddiseen ka Aqeedah bayan karte huwe farmaatey hai ke : 

<jj* Jjijj CP 

> 4iJl JS (Jjjbll tflu 

" Aimma e Hadees Sahaba kiraam ke bahami Ikhtilafaat ke baareme apni Zubaan band 
rakhtey hai, buri baaten unpar nahi thopten aur ijtihaadi taur par unke mabain job hi 
Nakush-gawaar waaqiyaat huwe unka maamla Allah taala par chortey hai " 

{ A1 It'iqaad Aimmah A1 Hadees, Safa # 79 } 

0 Imaam, Abu A1 Hasan, Ali bin Isma'eel, Asri Rahmatullah Alai { 260 - 324 H 
} farmaatey hai ke : 

" Sayyidina Ali, Syyidina Zubair aur Sayyidah Aisha RaziAllahu Ajma’een ke maba’in jo 
Ikhtilafaat huwe, wo Ijtihaadi they, Sayyidina Ali RaziAllahu Anhu Khalifa they aur sab 
sahaba kiraam Mujtahid they. Nabi e Kareem Sallallahu Alai Wasallam ne unko jannat aur 
Shahadat ki Khushkhabri sunai hai. Issey Maloom hotha hai ke wo Sab apne Ma’bain jo 
Ikhtilafat huwe, wo bhi Ijtihaadi they. Tamaam Sahaba kiraam Ba-Aitmaad aur ba-Kirdaar 
Aimmah they. Allahtaala aur iske Rasool Sallallahu Alai Wasallam ne sabki Taareef ki hai 
aur hamen hokum diya hai ke Ham unki Izzaat o Taz’eem Karen, unse Mohabbat rakhen aur 
jo shaks unki Tanqees karta hai isse Bi’daat ka ailaan kare. Allahtaala us sab par Raazi 
hochuka hai." 

{ A1 Abaanah An Asool A1 Diyaanah, Safa # 260 } 




0 Imaam Abu Mansoor Ma'moor bin Ahmad As'banaahi Rahmatullah Aali { M 
: 418 H } Mashajaraat e Sahaba me Zubaan Band rakhne ko Ahle Sunnat wa A1 
Jamaat ka Ijmayi wa Ittifaaq Aqeedah Qarar detey huwe farmaatey hai ke : 

" Sunnat { Ka Muqtazayi} yeh hai ke Rasool e Akram Sallallahu Alai Wasallam ke Sahaba 
kiraam ke Ma’bain Ikhtilaafaat huwe, unke baareme Khomishi ikhtiyaar ki jaaye, unke 
fazayl bayan kiye jaaye aur unki Iqtidah ki jaaye. Sahaba kiraam tho chamakdaar sitare 
they. Allah taala unsab par Raazi hogaya. Iske saath saath Taba'een, Aimma e Deen Salaf 
Saaliheen ke liye Rahmat ki duwa ki jaaye. " 

{ A1 Hujjat Fii Bayaan, Safa # 1/252 - Sanad Saheeh } 


10] Imaam Abu Na'yeem Asbahaani Rahmatullah Alai { 336 - 430 H } 
farmatey hai: 

" As-haab e Rasool Sallallahu Alai Wasallam ke baareme Musalmaanonpar yeh Farz hai ke 
Allahtaala ne unki madad me jo kuch Farmaaya hai aur unke acche Af-waal o Karnaamonki 
jo Ta'reefaat ki hai, inhe bayan kiya jaaye aur Shaitaan ke bechkhaawe me aakar unse 
Ghusse, Ghaflat aur Shiddaat me jo kohtaayen huwi hai, unse chasham poshi ki jaaye. Is 
Silsileme ham Allah taala ke is farmaan ko Daleel banatey hai: 


Ij ill jicd U-9^_9^4 1 

[10 : 5 9 l ] 


" Jo log unke baad aaye aur kahan ke : " Aye Hamare rabb !! Tu hame bhi Muaaf farmaaden 
aur hamse pahle Imaan walonko bhi ". 


Kyunki Laghzash, Ghalti, Ghusse, Shiddat aur kotaahi se koi bhi mobara nahi, aur Allah taala 
ne Sahaba kiraam ki aisi Lagzishon ko Muaf farmadiya hai. Sahaba kiraam ki aisi Bashri 
Lagzishen unse Bidaat aur Adaawat ka Baiss nahi bansakti. Allah taala un ki Qaabil Sataish 
sabqaat Islam ke bina par unse Mohabbat rakta hai aur izzat waale Martaba ki wajah se 
unse Dosti rakhta hai. " 


{ Kitaab A1 Imaamah Wa A1 Radd Ali A1 Raafzi, Safa # 341 & 342 } 


11 ) Shaikh U1 Islaam, Abu Usmaan, Isam'eel Saa'booni Rahmatullah { M : 449 
H } farmatey hai ke : 

" Ahle Sunnat Wa A1 Jamaat ka Aqeedah hai ke Sahaba kiraam ke Ma’bain ikhtilaafaat me 
khamoshi iqtiyaar ki jaaye aur zuban ko aisi baatonse paak rakha jaaye jinse sahaba kiraam 
ka koi Aiyb o Nuqs zaahir hotha ho, balke un sabke liye Rahmat ki duwa ki jaaye aur unsab 
se Mohabbat rakhi jaaye " 




{ Aqeedah As Salaf As-Sahaab A1 Hadees, Safa # 93 } 

12 ) Haafiz Ubaidullah bin Mohammad Ibn Batah Rahmatullah {304 - 387 H) 
farmaatey hai ke : 

" Ham As-haab e Rasool Allah ke bahmi Ikhtilaaf k bareme apni zubaan band rakhtet hai. 
Unhone As-haab Rasool Allah Sallallahi Alaihi Wasallam ke saath jihaad me hissa liya aur 
neki me unko Saari Ummat se sabqaat haasil hai, Allah ne unko muaaf farma diya hai aur 
Musalmaanonko unke liye duwa e maghfirat karne aur unse mohabbat rakh kar apna 
Taqarabb haasil karne ka hokum diya. Ye ahkaam Allah ne apne Nabi Sallallahu Alai 
Wasallam ki zubani farz kiye hai jisey ye bakhoobi maaloom tha ke aindah kya hone waala 
hai usey maaloom tha ke Sahaba kiraam aapan me Qatal tak karenge iske bawajood Allah 
taala ne { Anbiya e Kiraam ke baad } saari Makhlooq par inhen Fazeelat aata farmaayi. 
Khata o Amd donon Khism ki lagzishen unse door kardi gayi hai aur unke tamaam bahami 
ikhtilaafat bhi inhen muaaf farmadiye gaye hai." 

{ A1 Ibaanah Fii Asool Us Sunnah, Safa # 268 } 

13) Imaam, Qwaam A1 Sunnah, Abu A1 Qaasim, Isma'eel bin Mohammad, 
As’bahaani Rahmatullah { M 535 H } Farmaatey hai ke : 

" Sayyidina Ali Aur Sayyidina Muawiya RaziAllahu Anhuma ke Maba’in jo Ikhtelaafat huwe, 
is silesileme Salaf ka Mauquff yeh hai ke Sahaba kiraam ke Mabain ikhtilafat me khamoshi 
ikhtiyaar karna Sunnat { ka Maqtazi} hai. 

{ A1 Hujjat Fii Bayaan A1 Hujjah, Safa # 569/2 } 

14] Haafiz Abu Zaryaa, Yahya bin Sharaf, Nawawi Rahmatullah Alai { 631-676 
H } Khatal Muslim par jinhone wa'eed waali hadees ki sharah karte huwe 
farmaatey hai ke : 

" Aapko Maloom hona chahiye ke Sahaba kiraam ke mabain Ikhtilafaat ke dauraan jo Khoon 
baha, wo is Wa’eed me Daakhil nahi. Ahle Sunnat o Ahle Haqq ka Mazhab yeh hai ke wo 
Sahaba kiraam ke baareme Husn e Zann hi rakhte hai, unke Ma’bain Ikhtilaafaat par 
khamoshi ikhtiyaar karte hai, Ahle Sunnat ke Nazdeek Sahaba Kiraam ki Bahami Ladayaan 
Dalail par Mabni thi, aur wo is silsileme Mujtahid they. Unka iraadah kisi Gunah ya 
Duniyavi Ma’taa nahi tha, balke har Fareeq yahi samajta tha ke wo haq par aur unka 
Mukhaliff baaghi hai, jisko Allah ke hokum ki taraf lautne ke liye Qitaal zaroori hai. Yu Baaz 
waaqiya par aur baaz khata par they. Kyunki yeh Ijtihaadi Maamla tha aur Mujtahid jab 
Galti kare tho is par koi Gunah nahi hotha. Un ladaiyome Sayyidina Ali RaziAllahu Anhu hi 
Haqq par they { Lekin Khata ijtihadi hone ke bina par doosre Sahaba par koi Ghad’gann 
nahi}. Ahle Sunnat wa A1 Jamaat ka yahi Mazhab hai. Yahi Muamlaat itne paucheeda they 
ke bahut se sahaba kiraam bhi is Silsile me pareshaan rahey aur dono Giroh’onse Ala'ihdgi 
ikhtiyaar karli. Inhen ba'alqayn durust baat ka ilm na hosaka aur wo Sayyidina Ali 
RaziAllahu Anhu ki himayat se dastabardaar rahey. " 

{ Sharah Sahih Muslim # 11/18 } 


(§) Nezz Farmaatey hai ke : 

" Jo Ladaiyan sahaba kiraam ke Maba’in huwe, unme har giroh ka ek Shubah tha jiske 
Mutaabik har ek ne apne aapko haqq par samajliya aur sahaba kiraam sabke sab Aadil they 
aur apni Ladaiyon aur deegar muamlaat me dalail rakhtey they. Unme se kisi bhi Muamle 
ke bina par koi bhi Sahabi Saqahat ke Dayrekaar se Kharijj nahi huwa. Kyunke sab sahaba 
kiraam Mujtahid they. Wo kayii Ijtihaadi Masaeel me mukhtaliff al khayal huwey. Jaisa ke 
baadme aane waale Fuqaha e Kiraam bhi Qatal o harb Samayt bahut se Masa'eel me 
ikhtilafaat ka shikaar huwe, un ikhtilafaat se kisi me koi nuqs saabit nahi hotha. Yaha aapko 
un lagadiyonki wajah bhi maaloom honi chahiye.Unki wajah yeh bani ke Muamlaat intehayi 
paucheeda they aur iski saqt paicheedgi ke bayes sahaba kiraam ke Ijtihaadaat Mukhtaliff 
hogaye aur wo teez khismome batt gaye. 

Ek Khism wo thi jinhone Apne Ijtehaad se pahle fareeq ko haqq par samjha aur iske 
mukhalif ko baaghi khayal kiya. Yu unpar pahle fareeq ki madad karna aur ike mukhalif se 
ladna laazim hogaya aur unhone aisa hi kiya. Haq walonke bye apne nazdeek Ahle Haqq ki 
nursatt aur Ahle Baghaawat se ladai karna zaroori hojaata hai. 

Doosri khism unke bar-ask thi. Unhone apne Ijtehaad se samja ke doosre Fareeq har par 
hai. Chunache unke unpar doosre Fareeq ki nusrat aur unke Mukhalifinn ki sarkhoobi 
zaroori hogayi. 

Teesre Khism me wo Sahaba kiraam they jispar Muamla wazeh na hosaka, wo is silsileme 
kashmakash hi ka shikaar rahe aur kisi Ek fareqqk ki Tarjeeh unpar zaair na hosaki. Aise 
log dono Fareeqonse Alaidah hogaye aur unar ye Alaidagi hi zaroori thi, kyunki is waqt tak 
kisi musalmaan ko Qatal karne ki koshish jaayez nahi jabtak yeh saabit na ho jaaye ke wo 
iska hai. Agar un Sahaba kiraam ke saamne kisi ek Fareeq ka Ahle Haqq hona Ayaan hojaata 
unkel iye iski Nusrat o Himayat aur Baaghiyonse Qatal Farz hojaata. Yahi wajah hai ke Ahle 
Haqq aur Ahle ILM ka Ijma hai ke Tamaam Sahaba kiraam ki gawahi aur unki Rivaayaat 
Qubool ki jaayegi aur unki Siqaahat me koi Nuks nahi. Allah taala un sab par Raazi hochuka 
hai 












{ Sharah Sahih Muslim # 149/15 } 

15) Allamah, Abu Haamid, Mohammad bin Mohammad Ghazaali Rahmatullah 
{ 450 - 505 H } farmatey hai ke : 



" Sayyidina Muawiya aur Sayyidina Ali RaziAllahu Anhuma ke bahami Ikhtelafaat Ijtihaad 
par mabni they. Sayyidina Muawiya RaziAllahu Anhu ki taraf se Imaamat o Khilaafat ka koi 
Tanaza nahi tha." 

{ A1 Hayaa' Ulool A1 Deen # 115/1} 

16) Allamah Abi bin Ahmad, Ibn Hazam Rahmatullah Alai { 384-456 H } farmatey hai ke : 



" Un dalail ki Ruh se ham yaqeen se yeh kahsaktey hai ke Sayyidina Ali RaziAllahu Anhu 
durusti par they, Saahib Haq o Amanat they aur unke liye 2 ajr hai, ek Ijtihaad k aur doosra 
Durusti ka. Ham yeh bhi Yakeen ke saath kahte hai ke Sayyidina Muawiyah RaziAllahu 
Anhu aur unke saathi Ghalti par they, lekin Mujtahid they aur unko ijtehaad ka ek ajr 
milega " 

17) Shaikh U1 Islam, Abu A1 Abbaas, Ahmad bin Abdul Haleem, Ibn Taymiyyah 
Rahmatullah Alai {661-728H} farmaatey hai ke : 









" Sahaba Kiraam ho ya baad waale Musalmaan, unke Bahami Ikhtilafaat me Dakhal dene se 
mana kiya gaya hai. Iski wajah yeh hai ke jab 2 Musalmaan kisi Muamleme Jhagar paden fir 
wo Muamla Qissa Parinah banjaaye, baadme aane waale logonka isse koi Talluq bhi na ho 
aur wo iski Haqeeqat se Waaqif bhi na ho tho unka is baareme baten karna jahalat o na- 
insaafi ka baais hoga aur yeh Ami un dono Musalmaanonko Na-Haqq Aziat daene ki koshish 
hogi. Agar baad waalonko yeh maloom bhi hojaaye ke wo Ghalti par they tho bhi is muamle 
ka zikr karna Mazmoon gheebat shumaar hoga jisme koi Maslihat nahi. Sahaba kiraam 
RaziAllahu Anhu Ajma'een tho aam logonse bahut badkar hurmat, Maqaam o Martaben aur 
Izzaat o Takreem ke Haamil they,Unke is Qader Umoomi o Khusoosi Fazayl o Mohsineen 
saabit hai jo kisi doosrey ko naseeb nahi hosaka. Chunaache unke bahami Ikhtilafat ki 
Muzammat me koi baat karna deegar Guzrey huwe Musalmaanonke Ikhtelafaat ke bareme 
baat karse bhi bura Jurm hai." 

{ Minhajj As Sunnah # 5/146-147 } 


(•) Nezz Farmaatey hai ke : 

" Sahaba kiraam ke Bahmi ikhtilafaat ke baareme Khamoshi Ikhtiyaar karna hi Ahle Sunnat 
Wa A1 Jamaat ka Mazhab hai " 

{ Majmua A1 Fataawa # 51/35 } 









18] Haafiz Abu Abdullah, Mohammad bin Ahmad bin Usmaan, Zahabi 
Rahmatullah Alai { M 748 H } farmatey hai ke : 

" Sayyidina Muawiya RaziAllahu Anhu ke baad Bahut se log aise they jo unse Mohabbat 
rakte they, unke baareme ghulu se kaam lete they aur unke Fazayl bayan karte they. Iski 
wajah ya tho yeh thi ke Sayyidina Muawiya raziAllahu Anhu ne apni Hukmaraani ke 
dauraan unse Halm o Karam aur Bakhshsh ka sulooq farmaaya tha ya fir yeh log sham me 
paida huwe tho ilaaqi taur par unki Mohabbat me parwarish paayi aur unki aulaaden isi 
Maahol me parwaan charhin. Sayyidina Muawiya RaziAllahu Anhu se mohabbat karne 
waalonme kuch Sahaba kiraam aur Taba'een ki ek Badi Ta’daad shaamil thi. Ahle Shaam ne 
Sayyidina Muawiya RaziAllau Anhu ke saath milkar Ahle Iraaq ke Khilaaf larai ki aur unme 
{ Nauzbullah } Bughz Ahle Bayt Paidah huwa. Isi tarah Khawarij ke ilaaza Sayyidina Ah 
RaziAllahu Anhu ki Riyaayi aur unka Giroh unki Mohabbat o Aqeedat me aur unke 
Mukhfaleen ke Bughz o Inaad me parwaan charha. Unme ek giron tho Ta’shee me Ghulu 
ikhtiyaar kargaya. Aise ilaazeme parwarish paane waale logonka kya haal hotha hoga ke jo 
apne ird gird ke logonko kisi Khaas shaks ki Mohabbat me Ghulu karte aur kisi Khaas ke 
Bhugz me had se badte huwe dekte hai. Aise logonse insaaf aur kisi Khaas Shaks ke Bughz 
me had se badte huwe dekte hai. Aise logonse Insaaf aur Aitdaal ki kya Ummeed ki jasakti 
hai ?? 


Ham ALLAH taala ka Shukr karte hai ke isney hame isi par Aafaith zamane me paidah kiya 
jisme Haqq Nat’har kar saamne aagaya aur Tarfayn ke dalail Waazeh hogaye. Hamne dono 
gironke Maakhaz tak Rasaayi haasil ki. Ghaur wa Fikr kiya aur is nateeje par pahunche key 
eh sab log Qaabil e Qubul Az’d rakte they. Chunaache hamne insab ke liye Duwa e 
Maghfiratt ki aur Aitedaal pasandi ko ikhtiyaar karte huwe jayaz Tameel ya Muaafi shudah 
galti ki buniyaad par baaghiyonke liye bhi Rahmat ki duwa ki aur wahi kaha jo Allah taala 
ne hame sikhaya tha ke... 

" Aye Hamare Rabb ! Hame bhi Muaf farmaden aur hamare un bhaiyonko bhi jo Imaan ki 
halat me hamse pahle guzar chuke hai aur hamare dilome Imaan walonke baareme koi 
Khalish nahi daalna " 

" Hamne un sahaba kiraam ke baareme razaye Elahi talab ki jihone dono fareeqonse 
Alaihdgi ikhtiyaar ki thi, Unme Sayyidina Saad bin Abu Waqaas, Sayyidina Ibn Umar, 
Sayyidina Mohammad bin Musalmah, Sayyidina Sa’eed bin Zayd Wagairah shamil they. 
Albatta ham Musalmaanonki Jamaat se nikal jaane waale un Khawaarijoyon se Bidaat ka 
Elaan karte hai johine Sayyidina Ah RaziAllahu Anhu ke Khilaaf Laraayi ki aur sab Sahaba 
kiraam ko kaafir qarar diya. Khawarij Jahannum ke kutte hai, wo Islam se Nikal chuke they. 
Iske bawajood ham unko is tarah hamesha ke Jahannumi nahi samajte jis tarah Buttonke 
Pujariyonko aur Saleebiyonko samajte hai. 

{ Siyar A1 Alam Nabula # 128/3 } 



19] Haafiz Abu Fadaa', Isma'eel bin Umar, Ibn Kaseer Rahmatullah Alai { 700- 
774 H } farmaatey hai ke : 



Nabi e Kareem Sallallahu Alai Wasallam ke baad Sahaba kiraam ke Mabain jo Ikhtelafaat 
huwe, Unme se baaz aise they log bila qasad wa iraadah waaqe hogaye, jaisa ke Jung e 
Jamal waale din huwa aur baad aise hai jo Ijtihaadi taur par sarzadd huwe, lekin ijtehaad 
karne waale ghalti bhi kare tho usey ek Ajr milta hai aur iska Izar khubul kiya jaata hai aur 
agar wo Durust ho tho usey 2 ajar milte hai. 

{ A1 Ba'ais A1 Ha'sees Ilayi A1 Ikhtisaar Uloom al hadees, Safa # 182 } 

(•) Nezz Farmaaya : 



Bila SHubah dono Girohme se Sayyidina Ali RaziAllahu Anhu ke sathi haq ke ziyada Qareeb 
they, Ahle Sunnat wa Al Jamaat ka yahi mazhab hai ke Sayyidina Ali RaziAllahu Anhu haq 
par they, Lekin Sayyidina Muawiya RaziAllah Anhu bhi Mujtahid athey unko bhi In sha 
ALLAH ek ajr milega " 

{ Al Bidaaya Wa Al Nihaayah, Safa # 279/2 } 

20] Haafiz Abu Al Fasal, Ahmad bin Ali Bin Mohammad, Ibn Hajar Asqalaani 
Rahmatullah Alai { 773-852 H } farmatey hai ke : 

" Ahle Sunnah wa A1 Jamaat ka Ittifaaq hai ke Sahaba kiraam ke Bahami Ikhtelafaat ke bina 
par kisi bhi Sahabi par Ta’aan karna Haraam hai, Agarche kisiko unme se Ahle Haqq ki 
pahehaan ho bhi jaaye, iski wajah yeh hai ke Sahaba kiraam ne ijtihaadi taur par yeh 
Ladaiyan kit hi. Allah taala ne ijtehaad me Ghalti karne waale se Dar guzar farmaaye hai, 
balke usey ek ajar milna bhi Saabit hai aur jo shaks haq par hoga, usey do ajar milenge. " 

{ Fatah U1 Baari # 34/13 } 


(•) Allamah, Abu Mohammad, Mahmood bin Ahmad Ayniyy Hanafi { 762 - 855 H } 
farmaatey hai ke : 

" Barhaqq nazariya jispar Ahle Sunnat Wa A1 Jamaat Qaayim hai wo hai ke Sahaba kiraam 
ke mabain hone waale ikhtelaaf ke baareme Khamoshi ikhtiyaar ki jaaye, Unke baareme 
Husn e Zann se kaam liya jaaye, unke liye Taweel ki jaaye aur yeh aqeedah rakha jaaye ke 
wo Mujtahid they aur unsab ke paish e Nazar dalail they, Un ikhtilafaat me se kisi Sahabi ne 
bhi kisi Gunah ya Duniyawi ka iraada nahi kiya tha. Ijtehaad me baaz ko ghalti aur baaz 
durusti ko pahunche. Allataala ne Furu’ ke maamlaat me ijtihaadi ghalti karne waale ko 
Gunah gaar qarar nahi diya { Balk ek Ajr ka haqdaar diya hai} jabke durust ko pahuchne 
waale ka ajr 2 gunah kardiya gaya hai. " 

{ Umdah A1 Qaari #212/1} 

21] Qaazi, Abu A1 Fazl, Ayaaz bin Moosa Yahsabi { 476-544 H } farmatey hai ke 

" Nabi e Kareem Sallallahu Alai Wasallam ki Izzaat o Takreem ka Ek Pahlu yeh bhi hai ke 
aap Sallallahu Alai Wasallam ke sahaba kiraam ki izzaat o Takreem ki jaaye, unka Haq 
pachaana jaaye, unki iqtidah ki jaaye, unke baareme Husn e Zann rakha jaaye, unke liye 
Astaqhfar kiya jaaye, unke Mabain hone waale Ikhtilaafat me apni Zubaan band rakhi jaaye, 
unke Dushmanonse Adawat rakhi jaaye, unke khilaf Maurkheen ki { Be Sanad } Khabon, 
majhool raaviyonki bayaan kardah rivaayat, Gumrah shiyon aur Bidaati logonki phailaayi 
huwi mangharakk kahaniyonko Nazar andaaz kiya jaaye. Jinse inki shaan me kabhi hothi 
ho, unke Ma’bain Fitnonpar mabni jo Ikhtilafaat huwi hai, Na unpar koi Ilzaam dohra jaaye. 
Balke Sirf inke nekiyaa, Fazayl aur inki seerat ke Mahaasinn bayan ki jaaye. Is sey hatt kar 
jo baaten ho, insey apni zubaan ko band rakha jaaye " 


{ A1 Shifaa Ba'tarayf Huqooq A1 Mustafi #2/611-612} 


(§) Hamne Ulama e Salaf ki Nasaai par mabni chand Safaa't Aam Musalmaanonki 
Khayr khwani ke nazariyese Tahreer kiye hai. Kyunki baaz log Sayyidina Muawiya 
RaziAllahu Anhu aur inke Saathi Sahaba kiraam ko inhi Mashajaraat ke bina par 
Tanqeed ka nishaana banatey hai aur logonko bhi inse badzann karne ki koshish 
kartey hai. Maslan wo kahte hai ke Sayyidina Muawiya RaziAllahu Anhu ne Sayyidina 
Ali RaziAllahu Anhu ko bura bhala kaha wagairah. Hanalke he Sahaba kiraam ka 
Bahmi muamla tha jisko Allah Rabbulizzat ne Mua'af farmaadiya aur unsey Raazi 
hogaya hai. Aimma Ahle Sunnat ne Mashajaraat e Sahaba ke hawaale se Rivayaat tho 
apni kitaabome Darj kiye hai, lekin inke bina par kisi bhi Sahabi par Taan Wa 






Tanqeed nahi kiye hai. Salaf Saaliheen hi Quran wa Sunnat ke Nusoos aur Sahaba 
kiraam ke Muamle ko bahtar Taur par Samajte they. 

(•) Bittaqazaayi Bashrayt Sahaba kiraam se Aise baatonka Sadoor Baaish malamat nahi. 
Jaisa ke Sayyidina Abbas RaziAllahu Anhu ne Sayyidina Umar RaziAllahu Anhu se Sayyidina 
Ah RaziAllahu Anhu ke baareme Farmaya : 

" Aye Ameer ul Mominoon !! Mere aur is Jhoote, Siyah kaar, Dhoke baaz aur Khaayen ke 
mabain Faisla farmaaden " 


{ Sahih Muslim # 1757 & Sahih Bukhari # 3094 - Mukhtasar } 

Kya Sayyidina Ali raziAllahu Anhu ke baareme un Alfaaz ke bina par Sayyidina Abbaas 
RaziAllahu Anhu ke saath bhi wahi hai jo Maamla karna jayaz hai jo baaz log Sayyidina 
Muawiya RaziAllahu Anhu ke saath karte they ?? Haqyeh hai ke Sahaba Kiraam RaziAllah 
Ajma’een Ma’soom an Al Khata’ nahi they. Lekin ham Mashajaraat Sahaba me Salaf ka 
Daman nahi chodtey. 

Allah taala hame Tamaam Sahaba Rasool Allah Sallallahu Alai Wasallam ki Mohabbat par 
zindah rakhen aur ispar hamara Khaatma farmaayen !! 


Ameeen. 





